22/10/2014 | Administración LocalMunicipal
A Laracha
Expropiación terrenos campo fútbol - Caión

A Xunta de Goberno Local, en sesión ordinaria celebrada o día trece de outubro do ano dous mil catorce adoptou, entre outros, o seguinte acordo: PRIMEIRO.- Estimar a alegación presentada con número de rexistro 4003 de 1 de setembro de 2014 por Carlos Alfonso Tomba Raimat, sinalando que é a propietaria da parcela catastral 15042A171000780000RZ. MOTIVO: Tómase en conta para o resto dos trámites do procedemento, advertindo que o pago se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. SEGUNDO.- Desestimar as alegacións cos números de rexistro de entrada que se dirán e cos motivos que se sinalan en cada caso: - Número de rexistro 4209 do 12 de setembro de 2.014, presentada por Eva Sofia Maryse Monuera Escur, que sinala que é titular única dunha parcela de 2491,00 m² dos cales 2024,00 m² son de labradío e 467,00 m² son de matogueira, na parte norte da parcela catastral 50 do polígono 171, perfectamente delimitada e non titular en proindiviso, solicitando que se lle recoñeza a titularidade da parcela, coa superficie e os cultivos indicados, e solicita como valor de indemnización pola finca a taxación que figura no informe pericial emitido polo enxeñeiro técnico agrícola Laura Roxana Vlasan Goman que achega, que estima a cantidade de 53260,50 euros. MOTIVOS: 1. En canto a titularidade e superficie da parcela afectada: da documentación aportada non pode deducirse a configuración física da parcela que manifesta que é da súa propiedade segundo o auto de 20/6/20000 do xuízo de testamentaría 73/00, de tal forma que quede acreditada a superficie da súa propiedade que merece a cualificación de labradío e cal a de matogueira, polo que deberá de quedar en suspenso o pago do xusto prezo ata que se proceda á modificación catastral solicitada pola alegante e conste fehacentemente a ubicación real da súa finca dentro da actual parcela catastral nº 50 do polígono 171.2. En canto ao prezo unitario, motivado pola rendabilidade da parcela, dada a cualificación urbanística da parcela afectada, para a valoración do solo seguiuse o método de capitalización de rendas, utilizando como cultivo para labradío a pataca, e para o monte o eucalipto glóbulos; no informe presentado coa alegación considerase para a pataca dúas colleitas anuais, unha de pataca de estación (abril-agosto) e outra de pataca de cedo (novembro-marzo), mais pola situación da parcela rodeada de masa forestal e matogueira desde fai moitos anos (no catastro de rústica de decembro de 1999, xa tiña nese momento esta cualificación de labradío e matogueira), e que a maior parte da mesma é matogueira, resulta imposible que teña unha produción con dúas colleitas de pataca ao ano como nas mellores fincas de labradío e coas mellores condicións de abono e cultivo, máis ao contario, dificilmente podería alcanzar a produción media que se sinala xenericamente na folla de aprecio para todas as parcelas de labradío. - Número de rexistro 4287 do 18 de setembro de 2014, presentada por Jinane Moisei Hayday e Luciano Carracedo Berdiñas, como propietarios da parcela catastral 115 do polígono 171, alegando que a parcela é labradío desde 1870, e actualmente segue a ser susceptible de tal uso, tal e como o acredita a información catastral, e que se debe ponderar o seu singular valor ambiental e paisaxístico. MOTIVO: no catastro de rústica do concello da Laracha de decembro de 1999 figura a parcela 115 do polígono 171 como prado ou pradeira, mais para a valoración do solo emprégase o método de capitalización de rendas e tomase o cultivo en función do estado no que se atope a parcela no momento ao que deba entenderse referida a valoración, segundo o artigo 7.1 do Regulamento de valoracións da Lei do solo, aprobado por Real decreto 1492/2011, do 24 de outubro, polo que, para que a parcela ao longo dos anos se siga considerando como prado ou pradeira é necesario a realización de labores de cultivo. TERCEIRO.- Notifica-lo presente acordo aos interesados titulares de bens e dereitos que figuran a continuación, debendo presentar (sen prexuízo do que se dirá no apartado sexto do presente acordo), certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas: CUARTO.- Entender aceptada a valoración e determinado o prezo xusto definitivamente e de conformidade dos interesados que non formularon oposición no prazo de vinte días sinalado. QUINTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SEXTO.- Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. SÉTIMO.- Notificar aos interesados que as datas nas que se procederá a levantar as actas de pago/consignación do prezo e actas previas de ocupación dos terreos son as seguintes: das fincas número de orde do 1 ao 18 o día 12 de novembro de 2014 ás 10:00 horas da mañá e das fincas número de orde do 19 ao 28 o día 13 de novembro de 2014 ás 10:00 horas da mañá; lugar: Casa Reitoral de Caión (oficina de información turística e centro da terceira idade). OITAVO.- Notificar o presente acordo ao Ministerio Fiscal aos efectos do art.5 da Lei de Expropiación Forzosa en relación coas fincas das que os titulares non compareceran no expediente, estiveran incapacitados e sen titor ou persoa que os represente, ou fora unha propiedade litixiosa. A Laracha, 14 de outubro de 2014 O alcalde José Manuel López Varela